16-jarige sterf ná sy van kwadfiets af valArgieffoto (Foto: dimitrisvetsikas1969, Pixabay) ŉ 16-jarige meisie is Saterdag in Nelspruit dood nadat sy van ŉ kwadfiets afgeval het. Chris Botha, woordvoerder van Netcare 911, het gesê paramedici is net ná 10:00 na Uitkykweg in Nelspruit ontbied. “Die meisie was ŉ passasier op ŉ kwadfiets en hulle het by ŉ heuwel af gery toe die bestuurder beheer verloor het oor die kwadfiets en hulle omgeslaan het,” het hy verduidelik. Die meisie het ŉ groot klip getref toe sy van die fiets af geslinger is. “Paramedici het tevergeefs probeer om haar by te bring. Sy is op die toneel dood verklaar.” Botha het gesê paramedici van Netcare 911 en sy bestuur betuig sy meegevoel met die familie en vriende in hierdie moeilike tyd. Polisie ondersoek die ongeluk.